**Rybníkovo**

Kde bolo, tam bolo, bola jedna rozprávková krajina a volala sa R y b n í k o v o .

Ako ináč by sa mala volať, veď v žiadnej krajine nemajú taký krásny rybník. Ten rybník

je srdcom Rybníkova. Že neviete, kde to je? Slniečko vás tam zavedie. Rybník je obklopený

vysokými stromami, ktoré sa dotýkajú modrej oblohy. V povetrí poletujú malé mušky. Vo

vode plávajú malé i veľké ryby. Sú tam aj žabky. Tie občas vyskočia na kameň. Nad rybníkom

krúžia bociany. Sú strážcami nielen rybníka, ale aj celého Rybníkova. Všetko je tam ako

v naozajstnej rozprávke. Neveríte? Choďte sa tam pozrieť.

**V rybníku**

Za malým lesíkom sa rozprestieral trstinou obkolesený rybník. Slniečko sa milo usmievalo, vetrík jemne pofukoval a žabky sa čľapotali vo vode. Niektoré stáli na kameňoch a lovili svojimi jazýčkami malé mušky. Žabky mali však jedného nepriateľa. Bol ním bocian. Býval v hniezde na neďalekom stĺpe a každú chvíľu čakali aj so svojou družkou vyliahnutie mladých bocianikov. Jedného dňa sa žabky rozhodli urobiť si koncert. Skoro ráno všetky ochotne vstali

a začali spievať. Najprv spievali malé žabiatka: kvaky – kvak. Potom sa pridali staršie:

kvak – kvak. A nakoniec mali sólo najstaršie žabky. Ich pesnička znela asi takto:

Keď k nám zase bocian príde,

kvak – kvaky – kvak

My sa ho už nebojíme

kvaky – kvak,

S prázdnym žalúdkom odíde,

kvak – kvaky – kvak.

do bahna sa zaboríme,

kvak – kvak – kvak!

Po koncerte už boli žabky unavené a poskákali do vody. Na kameni však zostalo

malé žabiatko, na ktoré mama zabudla. Vtom nečakane priletel bocian a chytil ho.

Všetky žabky vyšli na hladinu a začali kvákať, aby ho pustil, ale on nie a nie. Už ho

chcel zjesť, keď zrazu počul známe zvuky zo svojho hniezda. Štyri malé bocianiky sa

hlásili na svet. Bocian sa tak potešil, že pustil žabiatko a letel k svojim deťom.

Odvtedy už spevavý rybník nenavštevuje a hľadá si potravu inde.

**Kvačkovci**

Neďaleko lesíka v malom jazierku žila skromná rodinka žiab – Kvačkovcov. Kvačkovci

mali dve malé deti. Jedno sa volalo Kvák a druhé Kvačka. Každé ráno, keď vyšlo

slniečko, vyskočili z vody, aby sa nadýchali čerstvého vzduchu. Museli si pri tom dávať

veľký pozor na bociana s dlhým zobákom a červenými nohami. Často chytal žabky a

zjedol ich.

V jedno ráno chceli si žabky posedieť na kameňoch a osviežiť sa, ale uvideli

niečo strašné. Na hladine bola tma, slnečné lúče nežiarili. Celé modrasté jazero bolo

zasypané odpadkami, špinou a rastlinami. Žabky sa zľakli a šli to domov povedať svojim

rodičom. Tí tomu nechceli veriť. Keď vykukli z vody, zhrozili sa.

„Čo sa stalo s naším krásnym domovom?“ pýtali sa. „Všetko je zasypané odpadkami.

Kto to mohol urobiť?“ Žabiatka boli nešťastné. Rozmýšľali, ako to vyriešia. Nič im

nenapadalo. Keď tu zrazu ozval sa Kvák: „Čo keby sme zvolali na poradu všetkých

susedov z jazera a lesa?“ „Máš pravdu,“ povedali rodičia a Kvačka, „môžeme to skúsiť.“

Ešte v ten deň sa susedia zišli pri jazere. Zajko Uško dostal takýto nápad: „Mohli by sme

sa pokúsiť spoločne to vyčistiť. Možno by to aj šlo. Každý si prinesie potrebné veci

z domu a skúsime to.“

Zvieratká priniesli rôzne nádoby, palice, lopatky, vedierka… Dali sa do práce. Trvalo im

to niekoľko dní. Boli šikovní, a tak sa ani nenazdali a jazero bolo znovu čisté. Všetci boli

šťastní, že pomohli Kvačkovcom. Tí sa zas tešili, že ich domov je opäť pekný čistý.

Poďakovali sa a spokojní odišli medzi riasy a bahno.